open-index/open-wikipedia-markdown huggingface dataset:
எரிக் இராமநாதன்

**எரிக் டக்ளஸ் ராமநாதன்** (*Erik Ramanathan*)  அமெரிக்க ஐக்கிய நாட்டைச் சேர்ந்த வழக்கறிஞரும், தொண்டுள்ளம் படைத்தவரும், அரசியல் நிதி சேகரிப்பாளரும் ஆவார். இவர் அமெரிக்காவின் 46வது ஐக்கிய அமெரிக்கக் குடியரசுத் தலைவரான  ஜோ பைடனின் கீழ் சுவீடனுக்கான அமெரிக்கத் தூதராகப் பணியாற்றுகிறார்.

## கல்வி
இவர் 1991 இல் ஜான்ஸ் ஹாப்கின்ஸ் பல்கலைக்கழகத்தில் நடத்தை அறிவியல் மற்றும் உயிரியலில் இளங்கலைப் பட்டத்தையும், 1996 இல் ஆர்வர்டு சட்டப் பள்ளியில் சட்டவியலில் முனைவர் பட்டமும் பெற்றார். ஜான்ஸ் ஹாப்கின்ஸ் நிறுவனத்தில் நங்கை, நம்பி, ஈரர், திருனர் ஆர்வலர்கள் மத்தியில் இவர் ஒரு தலைவராக இருந்தார்.

## தொழில்
1996 முதல் 2000 வரை, நியூயார்க் நகரில் உள்ள பிரோசுகவர் ரோசு என்ற சட்ட நிறுவனத்தில் வழக்கறிஞராகப் பணியாற்றினார். 2000 முதல் 2006 வரை, இவர் இம்க்ளோன் சிஸ்டம்ஸ் என்ற உயிர் மருந்தியல் நிறுவனத்தின் மூத்த துணைத் தலைவர், பொது ஆலோசகராக இருந்தார், பின்னர் இது எலி லில்லி நிறுவனத்தால் கையகப்படுத்தப்பட்டது. 2001 முதல் 2010 வரை, குடிவரவு சமத்துவத்தின் இயக்குநர்கள் குழுவின் தலைவராக இருந்தார். இவர் பராக் ஒபாமா வின் 2012 குடியரசுத்தலைவர் தேர்தல் பிரச்சாரத்தின் அறங்காவலராகவும் இருந்தார். 2009 முதல் 2012 வரை, ஆர்வர்டு சட்டப் பள்ளி மையத்தின் சட்டத் தொழிலுக்கான நிர்வாக இயக்குநராகவும், 2013  2015 வரை மூத்த சக ஊழியராகவும் இருந்தார். அமெரிக்க அரசியல்வாதியான சேத் மோல்டனின் 2016 மற்றும் 2018 மறுதேர்தல் பிரச்சாரங்களுக்கான நிதி அமைச்சரவையின் இணைத் தலைவராக இருந்தார். இவர் ஜோ பைடனின்  2020 குடியரசுத்தலைவர் தேர்தல் பிரசாரத்தின்போது தேசிய நிதிக் குழுவின் உறுப்பினராகவும் இருந்தார்

### சுவீடனுக்கான தூதர்
செப்டம்பர் 22, 2021 அன்று, சுவீடனுக்கான அடுத்த அமெரிக்கத் தூதராக ஜோ பிடன் அறிவித்தார். On October 4, 2021, his nomination was sent to the Senate. இவரது தூதரகம் உருசிய-உக்ரேனியப் போர் மற்றும் வட அத்திலாந்திய ஒப்பந்த அமைப்பில் உறுப்பினராக சுவீடனின் பங்கு ஆகியவற்றில் கவனம் செலுத்துகிறது.

## சொந்த வாழ்க்கை
இவர் கிர்க்லாண்ட் & எல்லிஸின் பாஸ்டன் அலுவலகத்தில் பங்குதாரரான இரணேஷ் இராமநாதன் என்பவரை மணந்தார். இவர்கள் இருவரும் பல்கலைக்கழகத்தில் கரிம வேதியியல் படிக்கும் போது சந்தித்தனர்.  இவர் தனது கூட்டாளியின் கடைசி பெயரை ஏற்றுக்கொண்டார். பாஸ்டனை தளமாகக் கொண்ட இந்த ஓரினச்சேர்க்கை தம்பதிகளுக்கு கிறிஸ்டோபர் என்ற மகன் 2005 இல் வாடகைத் தாய் மூலம் பிறந்தார். அவர் 2022 இல் ஸ்டாக்ஹோமில் உள்ள உயர்நிலைப் பள்ளியில் படித்து வருகிறார்.

## சான்றுகள்

பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:ந.ந.ஈ.தி
பகுப்பு:ந.ந.ஈ.தி நபர்கள்
அல்-துமாமா விளையாட்டரங்கம்

**அல்-துமாமா விளையாட்டரங்கம்** (*Al Thumama Stadium*) கத்தார் நாட்டின் அல் துமாமா மாவட்டத்தில் உள்ள ஒரு கால்பந்து விளையாட்டரங்கமாகும். 2022 ஆம் ஆண்டு கத்தாரில் நடைபெறும் பிபா உலகக் கோப்பை போட்டிகள் இங்கும் நடைபெறுகின்றன.

## கத்தாரில் உலகக்கோப்பை காற்பந்து
அல் துமாமா விளையாட்டரங்கம் 2022 ஆம் ஆண்டு கத்தாரில் நடைபெறவுள்ள பிபா உலகக் கோப்பை காற்பந்து போட்டிகளுக்காக கட்டப்பட்ட எட்டு மைதானங்களில் ஒன்றாகும். அமாத்து பன்னாட்டு விமான நிலையத்திற்கு அருகில் இவ்விளையாட்டரங்கம் அமைந்துள்ளது. கத்தார் நாட்டின் அல் சாபர் பொறியியல் நிறுவனமும் துருக்கியின் டெக்ஃபென் கட்டுமான நிறுவனமும் இணைந்து கூட்டு முயற்சியாகக் கட்டுமானப் பணியில் குறிப்பிடத்தக்க அளவில் ஈடுபட்டன. கட்டிடக்கலை வடிவமைப்பை அரபு பொறியியல் பணியகத்தின் தலைமை கட்டிடக் கலைஞர் இப்ராகிம் செய்தா உருவாக்கினார். மத்திய கிழக்கு முழுவதும் ஆண்கள் மற்றும் சிறுவர்கள் அணியும் பாரம்பரிய தொப்பியான தகியா தொப்பியின் தாக்கம் விளையாட்டரங்க வடிவமைப்பில்  இப்ராகிமிற்கு பயன்பட்டது. அல்-துமாமா விளையாட்டரங்கத்தில் 40000 இருக்கைகள் உள்ளன. 50,000 சதுர மீட்டர் (540,000 சதுர அடி) பரப்பளவுள்ள பொதுப் பூங்கா மைதானத்தைச் சுற்றி அமைந்துள்ளது.
உலகக் கோப்பையைத் தொடர்ந்து, மைதானத்தின் பாதி இருக்கைகள் அகற்றப்பட்டு மற்ற நாடுகளுக்கு நன்கொடையாக வழங்கப்படும் என்று அறிவிக்கப்பட்டுள்ளது. 2021 ஆம் ஆண்டு அக்டோபர் மாதம் 22 ஆம் தேதி அல்-துமாமா விளையாட்டரங்கம் திறக்கப்பட்டது.

அல் துமாமா விளையாட்டரங்கம் உட்பட 2022 பிபா உலகக்கோப்பை காற்பந்து போட்டிகளை நடத்துவதற்காக கட்டபபட திட்டமிடப்பட்ட இதர விளையாட்டு அரங்குகளின் கட்டுமானத்தை பன்னாட்டு மன்னிப்பு அவை உள்ளிட்ட பல மனித உரிமை அமைப்புகள் கண்டித்தன. 2019 ஆம் ஆண்டு அக்டோபரில்  கத்தார் அரசாங்கம் கட்டுமானத் தொழிலாளர்களுக்கான சீர்திருத்தங்களை அறிவித்தது.  நாட்டில் உள்ள அனைத்து புலம் பெயர்ந்த தொழிலாளர்களுக்கும் பாரபட்சமற்ற குறைந்தபட்ச ஊதியத்தை நிர்ணயித்தது. அவர்கள் முதலாளியின் அனுமதியின்றி தங்கள் வேலையை மாற்றவோ அல்லது வெளியேறவோ இச்சீர்திருத்தம் அனுமதித்தது. இருப்பினும், முதலாளிகள் தங்கள் தொழிலாளர்கள் மீது சில கட்டுப்பாட்டை வைத்திருக்கும் அமைப்பின் பிற கூறுகள் தொடர்ந்து இருந்தன. 2022 உலகக் கோப்பையின் ஓர் ஆளும் குழுவாக பிபா பலநாட்டு தொழிலாளர்களின் உரிமைகளை பொறுப்பேற்றுக் கொண்டது. அதைப் பற்றிய கருத்துகளை கேட்டு எந்தவொரு பாகுபாடும் ஊதிய முரண்பாடுகளும் அற்ற சுழிய சகிப்புத்தன்மை கொள்கையை தன்னுடைய உச்சகுழுவின் மூலம் கவனித்துக் கொண்டது. தொழிலாளர்கள் குறைகளை எழுப்புவதற்கான சாத்தியமான வழிமுறைகள் மற்றும் அவர்கள் தரத்திற்கு ஏற்ப வாழத் தவறினால் அதற்கான தீர்வுகளை வழங்குவதற்கான நடைமுறைகளையும் வகுத்தது.

## வரலாறு
அல்-துமாமா விளையாட்டரங்கத்தின் திறப்பு விழா அக்டோபர் 22, 2021 அன்று எமிர் கோப்பை இறுதிப் போட்டியின் போது நடைபெற்றது.

2018 ஆம் ஆண்டு மே மாதத்தில் அல்-துமாமா விளையாட்டரங்கத்திற்கு விளையாட்டு மற்றும் அரங்கங்கள் பிரிவில் நில வர்த்தக நிபுணர்களுக்கான பன்னாட்டு சந்தை அமைப்பின் விருது வழங்கப்பட்டது.

பிபா அமைப்பின் அரபு கோப்பை 2021 போட்டியின் போது இந்த மைதானம் ஆறு போட்டிகளை நடத்தியது.  இதில் புரவலர்களான கத்தார் மற்றும் அல்சீரியா அணிகளுக்கு இடையேயான அரையிறுதிப் போட்டியும் அடங்கும்.

## நடைபெற்ற போட்டிகள்
### 2021 பிபா அரபு கோப்பை

### 2022 பிபா உலகக்கோப்பை
அல் துமாமா விளையாட்டரங்கத்தில் 2022 பிபா உலகக் கோப்பையின் எட்டு போட்டிகளை நடைபெறுகின்றன.

## மேற்கோள்கள்

## புற இணைப்புகள்
* Al Thumama Stadium Project

பகுப்பு:கத்தாரில் விளையாட்டரங்குகள்
பகுப்பு:உலகக்கோப்பை காற்பந்து அரங்குகள்
திருமயம் சத்தியகிரீசுவரர் கோயில்

**திருமயம் சத்தியகிரீசுவரர் கோயில்** என்பது தமிழ்நாட்டின் புதுக்கோட்டை மாவட்டம், திருமயம் வட்டம், திருமயம் நகரில் அமைந்துள்ளது.

## அமைவிடம்
இவ்வூர்  புதுக்கோட்டையிலிருந்து 19.1 கி.மீ தொலைவில் உள்ளது. 

## மூலவர்
இத்தலத்தின் மூலவர் சத்தியகிரீசுவரர் ஆவார். இறைவி வேணுவனேஸ்வரி ஆவார். 

## அமைப்பு
பல்லவர் காலத்தில் சைவ வைணவ ஒற்றுமைக்கு எடுத்துக்காட்டாக ஒரே சுற்றுச்சுவருடன் இக்கோயிலும் இதற்கடுத்துள்ள பெருமாள் கோயிலும் திருமயம் மலைச்சரிவில் ஒரே கல்லில் குடைவரைக் கோயிலாக உள்ளது. மதுரைக் கோயிலைப் போலவே சுவாமி சன்னதியும், அம்மன் சன்னதியும் கிழக்கு திசை நோக்கி அமைந்துள்ளது. இந்தச் சிவன் கோயிலைத் தனியாகச் சுற்றி வர முடியாது. சிவன், பெருமாள் ஒரு சேர மலையை சுற்றி வந்தால் மட்டுமே கிரிவலம் செய்தல் முடியும்.

## கோயில் நடைதிறந்திருக்கும் நேரம்
காலை 6.00 மணி முதல் 11.00 மணி வரையிலும், மாலை 5.00 மணி முதல் இரவு 8.00 மணி வரையிலும் நடை திறந்திருக்கும்.

## திருவிழா
சித்திரைத் திருவிழா, தைப்பூசம், பௌர்ணமி, அமாவாசை, பிரதோஷம் உள்ளிட்ட நாள்கள் சிறப்பாகக் கொண்டாடப்படுகின்றன.

## மேற்கோள்கள்

## வெளி இணைப்புகள்
*வேங்கடம் முதல் குமரி வரை 4/திருமெய்யம் சத்தியமூர்த்தி
* விக்கிமேப்பியாவில் கோவில் அமைவிடம்

## இவற்றையும் காண்க
* திருமயம்
* திருமயம் மலைக்கோட்டை
* திருமயம் வட்டம்
* திருமயம் (சட்டமன்றத் தொகுதி)

பகுப்பு:தமிழக தொல்லியற்களங்கள்
பகுப்பு:தமிழகத்துக் குடைவரைகள்‎
பகுப்பு:புதுக்கோட்டை மாவட்டத்திலுள்ள சிவன் கோயில்கள்
லெவிகாரிசு

***லெவிகாரிசு*** (*Levicaris*) என்பது பேலிமோனிடே குடும்பத்தைச் சேர்ந்த இறால் பேரினமாகும். இந்த பேரினத்தின் சிற்றினங்கள் சப்பானுக்கு அருகில் காணப்படுகின்றன. சிற்றினங்கள்: 
* *லெவிகாரிசு மம்மில்லாடா* (எட்மண்ட்சன், 1931)

## மேற்கோள்கள்

பகுப்பு:கணுக்காலிகள்
பகுப்பு:கணுக்காலி பேரினங்கள்
பெருநகர கெய்ரோ

**பெருநகர கெய்ரோ** (**Greater Cairo Area**) (**GCA**; ) எகிப்து நாட்டின் தலைநகரம் மற்றும் பெருநகரப் பகுதியாகும். இது ஆப்பிரிக்கா மற்றும் மத்திய கிழக்கில் பெரிய நகரம் ஆகும்.  மக்கள் தொகை அடிப்படையில் இது உலகின் 6வது பெரிய நாடாகும்.   . பெருநகர கெய்ரோவில் கெய்ரோ, கீசா, சுப்ரா எல் கைமா மற்றும் ஓபௌர் நகரப் பகுதிகள் அடங்கியுள்ளது.
இதன் மக்கள் தொகை 20,901,000; பரப்பளவு  1,709&nbsp;சகிமீ2;மக்கள் அடர்த்தி: 10,400/km2யாக உள்ளது.

## தட்ப வெப்பம்
பாலைவன தட்ப வெப்பம் கொண்டது பெருநகர கெய்ரோ நகரம். 

## நகர்புற பிரச்சனைகள்
60% குடியிருப்புகள் பெருநகர கெய்ரோ பகுதியில் உள்ளது.

## பெருநகர கெய்ரோவின் முக்கியப் பகுதிகள்
* கெய்ரோ
* கீசா
* ஹெல்வன் 
* நசீர் 
* புது கெய்ரோ
* எல் சொரௌக் 
* ஹெல்லியோபோலிஸ், கெய்ரோ 
* சுப்ரா எல் கைமா

## பெருநகர கெய்ரோவின் புறநகர்களும், அண்மை நகரங்களும்
* சேக் சையத் நகரம் 
* பத்ரு, எகிப்து
* புது கெய்ரோ
* புது ஹெல்லியோபோலிஸ்
* ஒபௌர் 
* மதிநத்தி 
## மேற்கோள்கள்

பகுப்பு:எகிப்து
பகுப்பு:எகிப்திய நகரங்கள்
மெக்காங்தெல்பூசா

***மெக்காங்தெல்பூசா*** (*Mekhongthelphusa*) என்பது தென்கிழக்காசியாவில் காணப்படும் ஜிகேர்சினுசிடே குடும்பத்தில் உள்ள நன்னீர் நண்டுகளின் பேரினமாகும்.

## சிற்றினங்கள்

* *மெக்காங்தெல்பூசா* பிராந்தி (போல்ட், 1968) : தாய்லாந்து, வியட்நாம்
* *மெக்காங்தெல்பூசா கெங்சாபு* நையநேதர் & என் ஜி, 1995
* *மெக்காங்தெல்பூசா நெய்சி* (இரத்பன், 1902), வியட்நாம்
* *மெக்காங்தெல்பூசா தெட்ராகோனா* (இரத்பன், 1902)

## மேற்கோள்கள்


## வெளி இணைப்புகள்
*

பகுப்பு:நண்டு பேரினங்கள்
கோண்ந்வானா கணதந்திர கட்சி

**கோண்ந்வானா கணதந்திர கட்சி** (*Gondwana Gantantra Party*) என்பது கீரா சிங் மார்க்கம் என்பவரால் நிறுவப்பட்ட இந்தியாவில் உள்ள ஒரு மாநிலக் கட்சியாகும். இதனுடைய முதன்மையாக நோக்கம் பழங்குடி சமூகம் மற்றும் அதன் அரசியல் மேம்பாடாகும்.
## வரலாறு
கோண்ந்வானா கணதந்திர கட்சியானது 1991ஆம் ஆண்டு கோண்டு மக்களின் உரிமைகளுக்காக வாதிடவும், மத்திய இந்தியாவில் கோண்ட்வானா என்ற தனி இந்திய மாநிலத்தை நிறுவவும் உருவாக்கப்பட்டது.

## தேர்தல்கள்
உத்தரப்பிரதேசத்தில் 2002-ல் மாநிலச் சட்டப் பேரவைதேர்தலில் கோண்ட்வானா கணதந்திர கட்சி 8 வேட்பாளர்களை நிறுத்தியது. இவர்கள் மொத்தமாக 11,262 வாக்குகளைப் பெற்றனர்.

மத்தியப் பிரதேசத்தின் மாநிலச் சட்டப் பேரவைத் தேர்தலில் 2003ஆம் ஆண்டில் 61 வேட்பாளர்களை நிறுத்தியது. இவர்கள் 5,12,102 வாக்குகளைப் பெற்றனர். மூவர் சட்டமன்ற உறுப்பினர்களாகத் தேர்ந்தெடுக்கப்பட்டனர்.

சத்தீசுகர் மாநிலச் சட்டமன்றத் தேர்தலில் 2003ஆம் ஆண்டில் 41 பேர் போட்டியிட்டனர். ஆனால் யாரும் தேர்ந்தெடுக்கப்படாத போதிலும் இக்கட்சி மொத்தத்தில் 1,56,916 வாக்குகளைப் பெற்றது.

2004 இந்தியப் பொதுத் தேர்தலில் மத்தியப் பிரதேசம், சத்தீசுகர், பீகார், உத்தரப்பிரதேசம் மற்றும் மகாராட்டிராவில் போட்டியிட்டது.

## சமீபத்திய வளர்ச்சிகள்
2018 மத்தியப் பிரதேச சட்டப் பேரவைத் தேர்தலில் கோண்ந்வானா கணதந்திரக் கட்சி சமாஜ்வாதி கட்சியுடன் தேர்தலுக்கு முந்தைய கூட்டணியை அமைத்தது.

## மேற்கோள்

## வெளி இணைப்புகள்

பகுப்பு:இந்திய அரசியல் கட்சிகள்
பகுப்பு:சத்தீஸ்கர் அரசியல்
மாநிலங்களவைத் தேர்தல்கள் 1992

**மாநிலங்களவைத் தேர்தல்கள் 1992** (1992 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1992-ல் நடைபெற்ற தேர்தல்கள் ஆகும். இத்தேர்தலில் 8 மாநிலங்களிலிருந்து 23 உறுப்பினர்கள் தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1992-ல் தேர்தல்கள் நடைபெற்றன. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1992-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1992-98 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர 1998ஆம் ஆண்டில் ஓய்வு பெற்றனர்.

## இடைத்தேர்தல்
1992ஆம் ஆண்டு பீகாரில் இடைத்தேர்தல் நடைபெற்றது நடைபெற்றது.

மாநில - உறுப்பினர் - கட்சி

# பீகார் - - - இதேக (தேர்தல் 02/03/1992 காலம் வரை 1994)

## மேற்கோள்கள்

 

பகுப்பு:மாநிலங்களவைத் தேர்தல்கள்
அனைத்து சிற்றினங்கள் அறக்கட்டளை

**அனைத்து சிற்றினங்கள் அறக்கட்டளை** (*All Species Foundation*) என்பது 2025ஆம் ஆண்டுக்குள் பூமியில் உள்ள அனைத்து உயிரினங்களையும் அவற்றின் அனைத்து சிற்றினங்கள் முன்முயற்சியின் மூலம் பட்டியலிடுவதை நோக்கமாகக் கொண்டுள்ளது. கெவின் கெல்லி, ஸ்டீவர்ட் பிராண்ட் மற்றும் ரியான் பெலன் ஆகியோரால் 2000ஆம் ஆண்டில் இந்த திட்டம் தொடங்கப்பட்டது. இதேபோன்ற பிற முயற்சிகளுடன், அனைத்து சிற்றினங்கள் அறக்கட்டளை வகைப்பாட்டியல் துறையை விரிவுபடுத்துதல், நவீனமயமாக்குதல் மற்றும் எண்ணிம மயமாக்குதல் ஆகியவற்றில் முக்கியமான படியாக ஊக்குவிக்கப்பட்டது. செலிங்கர் அறக்கட்டளையின் தாராள மானியத்துடன் அறக்கட்டளை தொடங்கப்பட்டது. ஆனால் தொடர்ந்து நிதியுதவி கிடைப்பதில் சிரமம் இருந்தது. 2007ஆம் ஆண்டு வரை, இந்த திட்டம் செயலில் இல்லை. உயிரி கலைக்களஞ்சியம் இதன் பணியைத் தொடர்ந்தது.

அனைத்து சிற்றினங்கள் அறக்கட்டளையானது சிற்றினங்களை வரையறுத்து அடையாளம் காணும் அணுகுமுறைக்கு சில விமர்சனங்களைப் பெற்றது. திறந்த கடிதம் ஒன்று சிற்றினங்கள் பிரச்சனை பற்றிய கவலையை வெளிப்படுத்தியது. ஒரு சிற்றினத்தைச் சரியாக வரையறுக்கும் வகைப்பாட்டியல் அடிப்படை பிரச்சினை அலசியது. இந்தக் கடிதம், இந்த அடிப்படைப் பிரச்சினையைத் தீர்க்க தவறினால், பாதுகாப்பு மற்றும் பல்லுயிர்ப் பாதுகாப்பிற்கான தரவுத்தளத்தைப் பயன்படுத்துவதைக் குறைத்து மதிப்பிடலாம் என்று வாதிட்டது.

## மேலும் பார்க்கவும்
* உயிரி கலைக்களஞ்சியம்
* விக்கி இனங்கள்

## மேற்கோள்கள்

பகுப்பு:வகைப்பாட்டியல்
ஈய(II) பெர்குளோரேட்டு

**ஈய(II) பெர்குளோரேட்டு** (*Lead(II) perchlorate*)  Pb(ClO4)2·xH2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். வாய்ப்பாட்டிலுள்ள x இன் மதிப்பு 0,1 அல்லது 3 என மாறுபடும். வெண்மை நிறத்தில் காணப்படும் இச் சேர்மம் அதிக அளவில் நீருறிஞ்சும் தன்மை கொண்டதாகவும் தண்ணீரில் நன்கு கரையக்கூடியதாகவும் உள்ளது.
## தயாரிப்பு
ஈய(II) ஆக்சைடு,  ஈயக் கார்பனேட்டு, அல்லது காரீய(II) நைட்ரேட்டு ஆகியவற்றுடன் பெர்குளோரிக் அமிலத்தைச் சேர்த்து வினைபுரியச் செய்தால் ஈய பெர்குளோரேட்டு முந்நீரேற்று உருவாகிறது. 

:Pb(NO3)2 + HClO4 → Pb(ClO4)2 + HNO3
.
அதிகப்படியான பெர்குளோரிக் அமிலம் முதலில் கரைசலை 125 ° செல்சியசு வெப்பநிலைக்கு சூடாக்கி, பின்னர் 160 °செல்சியசு வெப்பநிலைக்கு  ஈரமான காற்றின் கீழ் சூடாக்கி, அமிலத்தை இருநீரேற்றாக மாற்றுவதன் மூலம் அதிகப்படியான பெர்குளோரிக் அமிலத்தை அகற்றலாம்.  ஈய பெர்குளோரேட்டு முந்நீரேற்றை நீரற்ற சூழலில் பாசுபரசு பெண்டாக்சைடுடன் சேர்த்து 120 பாகை செல்சியசு வெப்பநிலைக்கு சூடுபடுத்தி நீரற்ற Pb(ClO4)2 உப்பை தயாரிக்கலாம். முந்நீரேற்று 83 பாகை செல்சியசு வெப்பநிலையில் உருகும். நீரற்ற உப்பு 250 ° செல்சியசு வெப்பநிலையில்  ஈயம்(II) குளோரைடு மற்றும் ஈயம்(II) ஆக்சைடாக சிதைகிறது. முந்நீரேற்றை பகுதியளவு நீர் நீக்கம் செய்து ஒற்றைநீரேற்றை தயாரிக்க முடியும். இந்த ஒற்றை நீரேற்று 103 பாகை செல்சியசு வெப்பநிலையில் நீராற்பகுப்புக்கு உட்படுகிறது. 

மெத்தனாலில் உள்ள நீரற்ற ஈயம்(II) பெர்குளோரேட்டின் கரைசல் வெடிக்கும் தன்மை கொண்டது.

## மேற்கோள்கள்

பகுப்பு:பெர்குளோரேட்டுகள்
பகுப்பு:ஈயம்(II) சேர்மங்கள்
சிற்றினங்கள் 2000

**சிற்றினங்கள் 2000** (*Species 2000*) என்பது உலகெங்கிலும் உள்ள தரவுத்தள நிறுவனங்களின் கூட்டமைப்பாகும். இது ஒருங்கிணைக்கப்பட்ட வகைப்பாட்டியல் தகவல் அமைப்புடன் இணைந்து, உலகின் உயிரினங்களின் விரிவான சரிபார்ப்புப் பட்டியலான **வாழ்க்கை அட்டவணை**யைத் தொகுக்கிறது. சிற்றினங்கள் 2000 பிராங்க் பிசுபி மற்றும் இங்கிலாந்தில் உள்ள ரீடிங் பல்கலைக்கழகத்தின் ஊழியர்களால் 1997-ல் தொடங்கப்பட்டது. *வாழ்க்கை அட்டவணை* முதன்முதலில் 2001-ல் வெளியிடப்பட்டது. சிற்றினங்கள் 2000-ன் நிர்வாகிகள் மற்றும் உறுப்பினர் அமைப்புகள் உலகம் முழுவதும் அமைந்திருந்தாலும், இதன் செயலகம் நெதர்லாந்தின் லைடனில் உள்ள இயற்கை பல்லுயிர் மையத்தில் அமைந்துள்ளது.

## மேற்கோள்கள்

## வெளி இணைப்புகள்

* சிற்றினங்கள் 2000 
* வாழ்க்கை அட்டவணை

பகுப்பு:உயிரியத் தரவுத்தளங்கள்
தாழ்நில வெள்ளைக் கண்ணி

**தாழ்நில வெள்ளைக் கண்ணி** (*Lowland white-eye*), *சோசுடெரோப்சு மெய்யெனி* (*osterops meyeni*) என்பது *ஜோசுடெரோபிடே* குடும்பத்தில் உள்ள ஒரு பறவை இனமாகும். இது பிலிப்பீன்சின் வடக்குப் பகுதியிலும் தைவானின் லுடாவோ மற்றும் லான்யு தீவுகளிலும் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:குருவிகள்
ஜான் ஆதம் ரைடர்

**ஜான் ஆதம் ரைடர்** (*John A. Ryder*)(பிப்ரவரி 29, 1852, பிராங்க்ளின் கவுண்டி, பென்சில்வேனியாவில் - மார்ச் 26, 1895), என்பவர் ஓர் அமெரிக்க விலங்கியல் மற்றும் கருவியலாளர் ஆவார். இவர் 1880 முதல் 1886 வரை அமெரிக்க ஐக்கிய நாடுகளின் மீன் ஆணையத்தில் பணியாற்றினார். 1886 முதல் 1895 வரை பென்சில்வேனியா பல்கலைக்கழகத்தில் ஒப்பீட்டு கருவியல் பேராசிரியராகப் பணியாற்றினார்.

இவர் 1886-ல் அமெரிக்க மெஞ்ஞான சங்கத்தின் உறுப்பினராகத் தேர்ந்தெடுக்கப்பட்டார்.

## மேலும் பார்க்கவும்

* வகை:டாக்சா ஜான் ஏ. ரைடரால் பெயரிடப்பட்டது

## மேற்கோள்கள்

## வெளி இணைப்புகள்

* Works by or about John A. Ryder at Internet Archive

பகுப்பு:1895 இறப்புகள்
பகுப்பு:1852 பிறப்புகள்
பகுப்பு:அமெரிக்க உயிரியலாளர்கள்
பகுப்பு:மெய்யியலாளர்கள்
பகுப்பு:மீனியலாளர்கள்
மணிப்பூர் விலங்கியல் பூங்கா

**மணிப்பூர் விலங்கியல் பூங்கா** (*Manipur Zoological Garden*)() மணிப்பூரின் ஐரோசெம்பாவில் உள்ள ஒரு விலங்குக் காட்சிச்சாலை ஆகும். உலகின் முதல் மிதக்கும் தேசியப் பூங்காவான கெய்புல் லாம்சோ தேசியப் பூங்காவிற்குப் பிறகு, உலகின் இரண்டாவது நடனமாடும் மான் சிற்றினமான சங்காய் மான் (*செர்வசு எல்தி எல்தி*) வாழக்கூடிய இடம் இதுவாகும் இது ஒரு நடுத்தர அளவிலான விலங்கியல் பூங்கா. இது அட்டவணை 1-ல் உள்ள நீர்நில வாழ்வன, பறவைகள், பாலூட்டிகள் மற்றும் ஊர்வன ஆகியவற்றைக் கொண்டுள்ளது. இம்மிருகக்காட்சிசாலையில் வளர்க்கப்படும் விலங்குகள் பெரும்பாலும் மணிப்பூரைச் சார்ந்த அகணிய உயிரிகள் ஆகும். இந்தியாவின் மத்திய உயிரியல் பூங்கா ஆணையம், சங்காய் மற்றும்  பாதுகாப்பு இனப்பெருக்க மையத்திற்கான ஒருங்கிணைந்த உயிரியல் பூங்காவாக அங்கீகரித்தது (Meitei  சபெங்).

கோடைக் காலத்தில் ஏப்ரல் முதல் செப்டம்பர் வரை மிருகக்காட்சிசாலையை பார்வையிடச் சிறந்த நேரம் ஆகும். குளிர்காலத்தில் சிறந்த நேரம், அக்டோபர் முதல் மார்ச் வரை ஆகும். திங்கட்கிழமை விடுமுறை தினமாகும்.

## வரலாறு
[thumb| இந்தியாவின் முத்திரையில் [சங்காய் மான்|சங்காய் மான் படம்]]
மணிப்பூர் விலங்கியல் பூங்கா, அக்டோபர் 1976-ல் நிறுவப்பட்டது.

## அமைவிடம்
மணிப்பூர் விலங்கியல் பூங்கா இரோயிசெம்பா நகரில் இம்பால்-காங்சுப் சாலையில் அமைந்துள்ளது. இது இம்பால் மேற்கு மாவட்டத்தில் உள்ளது. இது இம்பாலிலிருந்து 5-6 கி.மீ. தொலைவில் அமைந்துள்ளது.

## அம்சங்கள்
[thumb| மணிப்பூர் விலங்கியல் பூங்காவில் ஒரு [சங்காய் மான்|சங்காய் மான்]]
இந்த மிருகக்காட்சிசாலையின் சிறப்பாக இதன் பார்வையாளர்களுக்கு அழகான சங்காய் மான் ஆகும். புருவம் கொம்புகள் கொண்ட மான் ஆகியவற்றைக் காணும் வாய்ப்பை வழங்குகிறது. இந்த மான் உலகின் மிக அரிதான மற்றும் மிகவும் ஆபத்தான உயிரினங்களில் ஒன்றாகும். இந்த மிருகக்காட்சிசாலையானது லம்பேல்பட்டின் மேற்கு மூலையில் பைன் மர மலைகளின் அடிவாரத்தில் அமைந்துள்ளது.

## பாதுகாப்பு
thumb| மணிப்பூர் விலங்கியல் பூங்காவில் ஒரு பச்சை மயில் (''பாவோ மியூட்டிகசு'').
இங்கு 45 அழிந்து வரும் பாலூட்டிகள், ஊர்வன மற்றும் பறவைகள் அகச்சூழலில் பாதுகாக்கப்படும் மையமாகும். அட்டவணை 1-ல் உள்ள பாலூட்டிகள், ஊர்வன, பறவைகள் மற்றும் நீர்நில வாழ்வன இம்மிருகக்காட்சிசாலையில் வைக்கப்பட்டுள்ளன. மணிப்பூரைச் சேர்ந்த விலங்குகள் இந்த உயிரியல் பூங்காவில் வளர்க்கப்படுகின்றன. சங்காய் மற்றும் மலையாடு பாதுகாப்பு மற்றும் இனப்பெருக்க ஒருங்கிணைப்பு மைய உயிரியல் பூங்காவாக இந்திய மத்திய உயிரியல் பூங்கா ஆணையத்தால். இது அங்கீகரிக்கப்பட்டுள்ளது.

## மேலும் பார்க்கவும்

* இம்பால் அமைதி அருங்காட்சியகம்
* ஐஎன்ஏ போர் அருங்காட்சியகம்
* காச்சிங் தோட்டம்
* கெய்புல் லாம்ஜாவோ தேசிய பூங்கா - இந்தியாவின் மணிப்பூரில் உள்ள உலகின் ஒரே மிதக்கும் தேசிய பூங்கா
* கொங்கம்பாட் ஆர்கிடேரியம்
* லோக்டக் நாட்டுப்புற அருங்காட்சியகம்
* மணிப்பூர் மாநில அருங்காட்சியகம்
* பும்டி - இந்தியாவின் மணிப்பூரில் மிதக்கும் உயிர்மக்கள்
* சேக்தா தொல்பொருள் வாழும் அருங்காட்சியகம்
* யாங்கூபோக்பி-லோக்சாவ் வனவிலங்கு சரணாலயம்

## மேற்கோள்கள்

பகுப்பு:மணிப்பூரில் உள்ள கட்டிடங்கள்
பகுப்பு:இந்திய விலங்கியல் பூங்காக்கள்
அன்குய் கத்தூரி மான்

**அன்குய் கத்தூரி மான்** (*Anhui musk deer*)(*மோசசு அம்குய்யென்சிசு*) என்பது சீனாவின் மேற்கு அன்ஹுயி மாகாணத்தில் உள்ள டாபி மலைகளில் காணப்படும் மான் சிற்றினமாகும். இந்த அகணிய உயிரி, அழிந்து வரும் கத்தூரி மான் இனமாகும்.  இது முன்னர் *[[குள்ள கத்தூரி மான்]]* மற்றும் *மோசசு*  *மோசசிபெரசு*சின் துணையினமாக விவரிக்கப்பட்டது. ஆனால் இப்போது ஒரு தனி சிற்றினமாக வகைப்படுத்தப்பட்டுள்ளது.

## மேலும் பார்க்கவும்
* சீனாவின் அழிந்து வரும் மற்றும் பாதுகாக்கப்பட்ட உயிரினங்களின் பட்டியல்

## குறிப்பு

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மான்கள்
பகுப்பு:அகணிய உயிரிகள்
பகுப்பு:கத்தூரி மான்கள்
முதலாம் சுசென்னெஸ்

**முதலாம் சுசென்னெஸ்** (**Psusennes I**),  எகிப்தின் மூன்றாம் இடைநிலைக் காலத்தில் பண்டைய எகிப்தை ஆண்ட 21-ஆம் வம்ச மன்னர்களில் மூன்றாமவர் ஆவார். இவர் தனீஸ் நகரத்தை தலைநகராகக் கொண்டு கீழ் எகிப்தை கிமு 1047 முதல் கிமு 1001 முடிய இறக்கும் வரை ஆட்சி செய்தார்.  இவர் வடக்கு எகிப்தில் உள்ள தனீஸ் நகரத்தில் அமூன், மூத்து மற்றும் கோன்சு கடவுளர்களுக்கு பெருங்கோயிலை எழுப்பினார். தற்போது அவை சிதைந்து போயிள்ளது. தனீஸ் நகரத்தில் உள்ள இவரது கல்லறையிலிருந்து இவரது மம்மியின் தங்கத்திலான மரண முகமூடியை  1940ல் தொல்லியல் அறிஞர் பியாரி மொன்டெட் என்பவரால் கண்டுபிடிக்கப்பட்டது.நைல் வடிநிலத்தில் இவரது கல்லறை இருந்ததால்  கல்லறையின் பெரும்பாலான தொல்பொருட்கள் சிதைந்து போயிருந்தது.

## இதனையும் காண்க
* பண்டைய எகிப்திய மன்னர்கள் பட்டியல்
* எகிப்தின் இருபத்தொன்றாம் வம்சம்
* எகிப்தின் மூன்றாம் இடைநிலைக் காலம்
* துட்டன்காமன் கல்லறை

## மேற்கோள்கள்

## மேலும் படிக்க
*Bob Brier, *Egyptian Mummies: Unraveling the Secrets of an Ancient Art*, William Morrow & Co,  (1994), pp.&nbsp;146–147.
*Ad Thijs, The Burial of Psusennes I and “The Bad Times” of P. Brooklyn 16.205, ZÄS 96 (2014), 209–223 
*Jean Yoyotte, BSSFT 1(1988) 46 n.2.

## வெளி இணைப்புகள்
**[[Secrets of the Dead]]* episode: ''The Silver Pharaoh'' (2010)

பகுப்பு:எகிப்திய மன்னர்கள்
பகுப்பு:கிமு 1001 இறப்புகள்
பகுப்பு: எகிப்தின் வரலாறு  
பகுப்பு:பண்டைய எகிப்து
சீனிவாச இராமானுசன் அடிப்படை அறிவியல் நிறுவனம்

**சீனிவாச இராமானுசன் அடிப்படை அறிவியல் நிறுவனம்** (*Srinivasa Ramanujan Institute of Basic Sciences*)**** என்பது, இந்தியாவில் கேரள அரசு, திருவனந்தபுரத்தில், அடிப்படை அறிவியல் மேம்பாட்டு ஆராய்ச்சிக்காக, கேரள மாநில அறிவியல், தொழில்நுட்பம் மற்றும் சுற்றுச்சூழல் அமைப்பின் ஆய்வும் விருத்தியும் அடிப்படையில் அமைக்கப்பட்ட நிறுவனம் ஆகும். பழம்பெரும் இந்தியக் கணித மேதை சீனிவாச இராமானுசனின் 125வது பிறந்தநாள் கொண்டாட்டத்தின் ஒரு பகுதியாக இந்த நிறுவனத்தை நிறுவ கேரள அரசு முடிவு எடுத்து இந்த நிறுவனம் தொடங்கப்பட்டது. கேரள முதல்வர் உம்மன் சாண்டி 13 சனவரி 2012 அன்று இதனை அறிவித்தார். இந்த நிறுவனம்  பிப்ரவரி 2013 அன்று முறையாகத் துவக்கப்பட்டது. இந்நிறுவனம் தற்போது கேரளாவின் கோட்டயத்தில் உள்ள ராஜீவ் காந்தி தொழில்நுட்ப வளாகத்தில் இயங்கி வருகிறது. ஜார்ஜ் சுதர்சன் தலைமையில் ஒரு ஆலோசனைக் குழு இந்நிறுவனத்தின் கல்வி நடவடிக்கைகளை வடிவமைத்தது. இதன் தொடக்கத்திலிருந்து, இந்நிறுவனம் பல்வேறு கல்வி நிகழ்ச்சிகளான கருத்தரங்குகள் மற்றும் பயிற்சிப் பட்டறைகள் போன்றவற்றைத் தொடர்ந்து ஏற்பாடு செய்து வருகிறது.

## மேற்கோள்கள்

பகுப்பு:இராமானுசன்
பகுப்பு:கேரள கலை மற்றும் அறிவியல் கல்லூரிகள்
அமெனிமோப்

**அமெனிமோப்** (**Usermaatre Amenemope**), எகிப்தின் மூன்றாம் இடைநிலைக் காலத்தின் போது பண்டைய எகிப்தை ஆண்ட 21-ஆம் வம்சத்தின் நான்காவது பார்வோன் ஆவார். இவர் எகிப்தை கிமு 1001–992  அல்லது  கிமு 993–984 முடிய ஆட்சி செய்தார்.

இவரது மறைவிற்குப் பின் இவரது மம்மியை வடக்கு எகிப்தில் உள்ள தனீஸ் நகரத்தில் முதலாம் சுசென்னெஸ்  கல்லறைக்கு அருகில் உள்ள கல்லறையில் புதைக்கப்பட்டது. இவரது கல்லறையை ஏப்ரல் 1940ல் எகிப்தியவியல் அறிஞர்களான பியாரி மொன்தேத் மற்றும் கோயோன் ஆகியவர்களால் கண்டெடுக்கப்பட்டது.
## இதனையும் காண்க
* பண்டைய எகிப்திய மன்னர்கள்

## மேற்கோள்கள்

## உசாத்துணை
* Derry, D.E., Report on Skeleton of King Amenemopet, ASAE 41 (1942), 149. 
*
* 
*

## வெளி இணைப்புகள்

*Sarcophagus of Amenemope

பகுப்பு:எகிப்திய மன்னர்கள்
பகுப்பு:எகிப்தின் வரலாறு
நீண்ட வால் மலை எலி

**நீண்ட வால் மலை எலி** (*நிவிவென்டர் ராபிட்*) என்பது முரிடே குடும்பத்தில் உள்ள ஒரு வகை கொறித்துண்ணியாகும் . இது போர்னியோவில் மட்டும் காணப்படும் அகணிய உயிரி ஆகும். இது இந்தோனேசியா மற்றும் மலேசியாவில் காணப்படுகிறது.  இந்த எலிகள் கடல் மட்டத்திற்கு மேல்  உயரத்தில் பதிவு செய்யப்பட்டுள்ளது. இது அதிகமாக  அறியப்படாத சிற்றினமாகும். ஆனால் காடுகளிலும் புதர் நிலங்களிலும் வசிப்பதாகக் கருதப்படுகிறது.

## மேற்கோள்கள்

பகுப்பு:எலிகள்
பகுப்பு:இந்தோனேசியப் பாலூட்டிகள்
தெனாசெரிம் வெள்ளை வயிற்று எலி

**தெனாசெரிம் வெள்ளை வயிற்று எலி** (*Tenasserim white-bellied rat*)(*நிவிவென்டர் தெனாசுடர்*) என்பது முரிடே குடும்பத்தில் உள்ள ஒரு கொறித்துண்ணி சிற்றினமாகும். இது தெனாசெரிம் மலைகளின் பெயரால் அழைக்கப்படுகிறது. இது கடல்மட்டத்திலிருந்து 1,000 மீட்டருக்கு மேல் உள்ள காடுகள் நிறைந்த சுண்ணாம்பு மலைப் பகுதிகளில் காணப்படுகிறது. இதன் பரவல் இந்தியாவிலும் உள்ளிட்ட மியான்மர் (அரக்கன் மலைகள், டவ்னா மலைத்தொடர் மற்றும் டெனாசெரிம் மலைகளின் பிலாக்டாங் மலைத்தொடர்), தாய்லாந்து (தானோன் தோங் சாய் மலைத்தொடர்), கம்போடியா (ஏல மலைகளின் தெற்கு முனை, லாவோஸ் மற்றும் வியட்நாம் (அன்னமைட் சர்கம் கெர்) மற்றும் சீனா (தெற்கு யுன்னான் மற்றும் ஆய்னான்) ஆகும்.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:எலிகள்
விசுவேசுவரய்யா வட்டம்

**விசுவேசுவரய்யா வட்டம்** (*Visvesvaraya Circle*)  இந்தியாவின் கர்நாடக மாநிலத்தில் உள்ள மைசூர் நகரின் முக்கியமான சந்திப்புகளில் ஒன்றாகும்.   

## சொற்பிறப்பியல்
மைசூர் திவானும், கிருட்டிண ராச சாகர் அணையின் தலைமை கட்டிடக் கலைஞருமான சர் எம். விசுவேசுவரய்யாவின் பெயரால் அழைக்கப்பட்ட விசுவேசுவரய்யா வட்டம்  மைசூரில் உள்ள முக்கிய சந்திப்புகளில் ஒன்றாகும்.  

## அமைவிடம்
விசுவேசுவரய்யா வட்டம் இர்வின் சாலை மற்றும் சாயாசிராவ் சாலை சந்திப்பில் அமைந்துள்ளது. இந்த சந்திப்பில் அரசு ஆயுர்வேத கல்லூரி   மற்றும் கிருட்டிணா ராசேந்திரா மருத்துவமனை ஆகியவை சில பிரபலமான இடங்களாகும்.  வடமேற்கு மண்டலத்தில் அமைந்துள்ள மைசூர் மருத்துவக் கல்லூரி &amp;amp; ஆராய்ச்சி நிறுவனத்தின் வளாகம் மற்றும் வட்டம் மைசூர் தசரா ஊர்வலப் பாதையின் ஒரு பகுதியாகும்.   தசரா கொண்டாட்டத்தின் போது விசுவேசுவரய்யா வட்டம்  மின்விளக்குகளால் அலங்கரிக்கப்பட்டு ஒளிரும்.   

## மேலும் பார்க்க

* கிருட்டிணராச சாலை 

## மேற்கோள்கள்

பகுப்பு:மைசூர்
உலகின் பாலூட்டி சிற்றினங்கள்

***உலகின் பாலூட்டி சிற்றினங்கள்: வகைப்பாட்டியலும் புவியியல் குறிப்புகளும்*** (*Mammal Species of the World: A Taxonomic and Geographic Reference*) என்பது பாலூட்டிகளில் அறியப்பட்ட பாலூட்டிகளின் விளக்கங்கள் மற்றும் நூலியல் தரவுகளை வழங்கும் நிலையான மேற்கோள் பணியாகும். இது இப்போது அதன் மூன்றாவது பதிப்பினைக் கொண்டுள்ளது. இப்பதிப்பு 2005ஆம் ஆண்டின் பிற்பகுதியில் வெளியிடப்பட்டது. இதனை டான் இ. வில்சன் மற்றும் டீஆன் எம். ரீடர் தொகுத்தளித்தனர்.

இதனுடைய இணையப் பதிப்பு பக்நெல் பல்கலைக்கழகத்தால் வழங்கப்படுகிறது. இதில் சிற்றினங்களின் பெயர்களைத் தனிப்பயன் அகராதியாகப் பதிவிறக்கம் செய்யலாம். ஒரு பகுதி இணையப் பதிப்பு கூகுள் புத்தகத்தில் (Google Books) கிடைக்கிறது (கீழே உள்ள "வெளி இணைப்புகள்" பார்க்கவும்).

சரிபார்ப்பு பட்டியல் குழு உபாசி தொகுத்தல் மற்றும் புதுப்பித்தல் ஆகியவற்றிற்குப் பொறுப்பாகும். 2015ஆம் ஆண்டிற்கான இதன் வருடாந்திர அறிக்கையில், உபாசி 4வது பதிப்பிற்காக ஜான்ஸ் ஹாப்கின்ஸ் ஊடகத்துடன் ஒப்பந்தத்தில் இருப்பதாகக் குழு குறிப்பிட்டது. இதனைத் தொகுக்கும் பணியினை டீஅன் எம் ரீடர் மற்றும் கிறிஸ்டோபர் எம். கெல்கன் மேற்கொள்வர். இத்தரவுத்தளமானது பதிப்பாசிரியர்களுக்காகத் திருத்தக்கூடியதாக மாற்றப்பட்டுள்ளது. இது உடனடி இணையதள புதுப்பிப்புகளுக்கு வழிவகுக்கும். இதனை 2017-ல் வெளியிடத் திட்டமிடப்பட்டது.

## மேற்கோள்கள்

## வெளி இணைப்புகள்
* பக்னெல் பல்கலைக்கழகத்தால் நடத்தப்பட்ட தளம்
* தேடலை பக்னெல் பல்கலைக்கழகம் வழங்குகிறது
* MSW3 க்கான ஸ்மித்சோனியன் வலைத்தளத்தின் காப்பகப்படுத்தப்பட்ட பதிப்பில் உள்ள டாக்சன் உலாவி
* கூகுள் புக்ஸில் ''உலகின் பாலூட்டி இனங்கள்''

பகுப்பு:உயிரியத் தரவுத்தளங்கள்
பகுப்பு:பாலூட்டியியல்
பகுப்பு:இணைய தரவுதளங்கள்
ஒல்லி வால் வெள்ளை வயிற்று எலி

**ஒல்லி வால் வெள்ளை வயிற்று எலி** (*Narrow-tailed white-bellied rat*)(*நிவிவென்டர் லெப்டுரசு*) என்பது முரிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இது சாவகம் தீவுகளில் உள்ள உயரமான பகுதிகளில் (கடல் மட்டத்திலிருந்து 1560 மீட்டருக்கு மேல்) காணப்படுகிறது.

## மேற்கோள்கள்

பகுப்பு:எலிகள்
பகுப்பு:அகணிய உயிரிகள்
பகுப்பு:இந்தோனேசியப் பாலூட்டிகள்
லாங் பியான் வெள்ளை வயிற்று எலி

**லாங் பியான் வெள்ளை வயிற்று எலி** (*Lang Bian white-bellied rat*)(*நிவிவென்டர் லாங்பியானிசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. லாங் பியான் வெள்ளை வயிற்று எலியின் முதுகுபுறம் மஞ்சள்-சாம்பல் மயிருடன் நீண்ட முடிகளுடன் காணப்படும். வயிற்றுப்புறத்தில் காணப்படும் மயிர்கள் வெண்மையானது இவை முதுகுபுற மயிரிலிருந்து தனித்தனியாகப் பிரிக்கப்பட்டுள்ளது. கால் பட்டைகள் பெரியவை.

## மேற்கோள்கள்

பகுப்பு:எலிகள்
மாநிலங்களவைத் தேர்தல்கள் 1994

**மாநிலங்களவைத் தேர்தல்கள் 1994** (*1994 Rajya Sabha elections*) இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1994ஆம் ஆண்டு நடைபெற்ற தேர்தல்கள் ஆகும். இதில் தில்லியிலிருந்து 3 இடங்களும், சிக்கிமிலிருந்து 1 இடமும், 12 மாநிலங்களிலிருந்து 58 உறுப்பினர்களும் மற்றும் கேரள மாநிலத்திலிருந்து 3 உறுப்பினர்களும்  தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1994ல் தேர்தல் நடத்தப்பட்டது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1994-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1994-2000 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2000 ஆம் ஆண்டில் ஓய்வு பெற்றனர்.

மாநில - உறுப்பினர் - கட்சி

## இடைத்தேர்தல்
1994ஆம் ஆண்டு கீழ்க்கண்ட இடைத்தேர்தல்கள் நடைபெற்றன.

#

## மேற்கோள்கள்

பகுப்பு:மாநிலங்களவைத் தேர்தல்கள்
சுமெண்டஸ்

**சுமெண்டஸ்** (**Hedjkheperre Setepenre Smendes**), பார்வோன் பதினொன்றாம் ராமேசஸ் இறப்பிற்குப் பின்னர் எகிப்தின் மூன்றாம் இடைநிலைக் காலத்தில், வடக்கு எகிப்தில் 21-ஆம் வம்சத்தை நிறுவிய பார்வோன் ஆவார். மென்டிஸ் நகரத்தை தலைநகராகக் கொண்டு கீழ் எகிப்தை ஆட்சி செய்தார். அமூன்-இரா கோயில்களின் தலைமைப் பூசாரியின் மகனான சுமெண்டஸ்  20-ஆம் வம்ச மன்னர் ஒன்பதாம் ராமேசின் மகளை மணந்தவர். இவர் கீழ் எகிப்தை கிமு 1077/1076 முதல் கிமு 1052 முடிய ஆட்சி செய்தார். பார்வோன் சுமெண்டசின் 25 ஆண்டு கால ஆட்சியை விளக்கும் கற்பலகை, இலூவா அருங்காட்சியகத்தில் உள்ளது. பார்வோன் சுமெண்டஸ் மம்மியின் உடல் உள்ளுறுப்புகளைக் கொண்ட கேனோபிக் ஜாடிகள் ஐக்கிய நியூயார்க் நகரத்தின் பெருநகர கலை அருங்காட்சியகத்தில் உள்ளது.
## இதனையும் காண்க
* பண்டைய எகிப்திய மன்னர்கள் பட்டியல்
* எகிப்தின் மூன்றாம் இடைநிலைக் காலம்
* எகிப்தின் இருபத்தொன்றாம் வம்சம்

## மேற்கோள்கள்

## மேலும் படிக்க
*G. Daressy, "Les Carrières de Gebelein et le roi Smendés", *Receuil de Travaux Relatifs à la Philologie et à l’Archeologie Égyptiennes et Assyriennes*, 10 (1988) 133–8.
*Nicolas Grimal, *A History of Ancient Egypt,* Blackwell Books (1992)

பகுப்பு:எகிப்தின் வரலாறு
பகுப்பு:எகிப்திய மன்னர்கள்
பகுப்பு:பண்டைய எகிப்து
இரண்டாம் சுசென்னெஸ்

**இரண்டாம் சுசென்னெஸ்** (**Psusennes II**), எகிப்தின் மூன்றாம் இடைநிலைக் காலத்தில் கீழ் எகிப்தை ஆண்ட 21-ஆம் வம்ச பார்வோன்களில் இறுதியானவர். இவர் கீழ் எகிப்தை கிமு 967 முதல் கிமு 943 முடிய 23 ஆண்டுகள் ஆட்சி செய்தார். இவருக்குப்பின் கீழ் எகிப்தை  22ஆம் வம்சத்தினர்களும், மேல் எகிப்தை 23ஆம் வம்சத்தினரும் கைப்பற்றி ஆண்டனர்.
## இதனையும் காண்க
* பண்டைய எகிப்திய பார்வோன்களின் பட்டியல்
## மேற்கோள்கள்

## மேலும் படிக்க
* Aidan Dodson, ‘Psusennes II’, Revue d’Égyptologie 38 (1987), 49-54.
* Jean Yoyotte, "A propos de Psousennes II," BSSFT 1(1988).
* F. Payraudeau, ‘De nouvelles annales sacerdotales de Siamon Psousennès II et Osorkon Ier’, Bulletin de l’Institut Français d’Archéologie Orientale 108 (2008), 293-308.
* Aidan Dodson, 2009. ‘The Transition between the 21st and 22nd Dynasties Revisited’. In G. P. F. Broekman, R. J. Demarée & O. E. Kaper (eds), The Libyan Period in Egypt, 103-112. (Egyptologische Uitgaven 23.). 2009, Leiden: Nederlands Instituut voor het Nabije Oosten; Leuven: Peeters.

பகுப்பு:எகிப்திய மன்னர்கள்
பகுப்பு:எகிப்தின் வரலாறு
பகுப்பு:பண்டைய எகிப்து
மாநிலங்களவைத் தேர்தல்கள் 1995

**மாநிலங்களவைத் தேர்தல்கள் 1995** (*1995 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1995ஆம் ஆண்டு நடைபெற்ற தேர்தல்கள் ஆகும். இத்தேர்தல்கள் மூலம் அசாமிலிருந்து 2 உறுப்பினர்களும் 6 உறுப்பினர்கள் தமிழ்நாட்டிலிருந்தும் தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1995ல் தேர்தல் நடத்தப்பட்டது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1995-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1995-2001 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2001ஆம் ஆண்டில் ஓய்வு பெற்றனர்.

மாநில - உறுப்பினர் - கட்சி

## இடைத்தேர்தல்
1995 ஆம் ஆண்டு பின்வரும் இடைத்தேர்தல்கள் நடத்தப்பட்டன.

மாநில - உறுப்பினர் - கட்சி

#

## மேற்கோள்கள்

பகுப்பு:மாநிலங்களவைத் தேர்தல்கள்
ஜோயசிறீ கோசுவாமி மகந்தா

**ஜோயசிறீ கோசுவாமி மகந்தா** (*Joyasree Goswami Mahanta*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் அசாம் கண பரிசத்தின் உறுப்பினராக இந்திய நாடாளுமன்றத்தின் மேல் சபையான மாநிலங்களவையினை அசாம் சார்பில் 1999 முதல் 2001 வரை பிரதிநிதித்துவப்படுத்தினார். இவர் ஓர் அசாமி எழுத்தாளர் மற்றும் கல்வியாளர் ஆவார். இவருக்கு 2018ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை இந்திய அரசு வழங்கியது.

## மேற்கோள்கள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1960 பிறப்புகள்
மூக்கிறக்கை ஒட்டுறுப்பு அறுவை மருத்துவம்

**மூக்கிறக்கை ஒட்டுறுப்பு அறுவை மருத்துவம்** (*Alarplasty*) என்பது மூக்கின் இறக்கையிலிருந்து சிறிய அளவு தோலை அகற்றும் ஓர் அறுவை சிகிச்சை ஆகும். பல சந்தர்ப்பங்களில், இதன் விளைவாக மூக்கின் அடிப்பகுதி குறுகியதாக தோன்றும். மூக்கிறக்கை ஒட்டுறுப்பு அறுவை மருத்துவத்திற்குப் பயன்படுத்தப்படும் கீறல் நுட்பங்கள் பின்வருமாறு: ஒப்பனை அல்லது செயல்பாட்டு காரணங்களுக்காக மூக்கின் அகலத்தை அதிகரிக்க அல்லது குறைக்க மூக்கிறக்கை ஒட்டுறுப்பு அறுவை மருத்துவம் பயன்படுத்தப்படுகிறது. தோற்றம் அழகாகத் தெரியும் வகையில் இருக்கும்படி மூக்கை குறுகலாக்க இச்சிகிச்சை பயன்படுத்தப்படுகிறது.

இச்சிகிச்சையின் போது மூக்கு தற்காலிகமாக வீங்குவது ஒரு  பொதுவான விளைவாகும்.

## மேற்கோள்கள்

பகுப்பு:மருத்துவம்
பகுப்பு:ஒட்டுறுப்பு அறுவை மருத்துவம்
பயங்கரவாத எதிர்ப்புப் படை

**பயங்கரவாத எதிர்ப்புப் படை** (**Anti-Terrorism Squad** (**ATS**), இந்தியாவின்  மகாராட்டிரம், குஜராத், கேரளா, உத்தரப் பிரதேசம், இராஜஸ்தான், பிகார், ஜார்கண்ட், மத்தியப் பிரதேசம் மற்றும் மேற்கு வங்காளம் போன்ற மாநிலங்களில் நக்சலைட்டு-மவோயிஸ்ட் கிளர்ச்சிகள், இசுலாமியத் தீவிரவாத தாக்குதல்கள் போன்ற  பயங்கரவாத நடவடிக்கைகளை தடுப்பதற்கும், எதிர்த்து நிற்பதற்கும்  காவல் துறையின் சிறப்பு பயிற்சி பெற்ற காவலர்களைக் கொண்டு நிறுவப்பட்ட படையாகும். மகாராட்டிரா மாநிலத்தில் மூத்த இந்தியக் காவல் பணி அதிகாரி தலைமையில் பயங்கரவாத எதிர்ப்புப் படை 19 டிசம்பர் 1990 முதல் இயங்குகிறது.

இப்படையின் அதிகாரிகளுக்கு லாஸ் ஏஞ்சலஸ் காவல் துறையின் சிறப்பு ஆயுதங்கள் மற்றும் தந்திரங்கள் குழுக்களால் பயிற்சி வழங்கப்படுகிறது. மகாராட்டிரா பயங்கரவாத எதிர்ப்புப் படை பல இடங்களில் 26 நவம்பர் 2008 மும்பை தாக்குதல்களை எதிர்கொண்டு செயலாற்றியது.

## தமிழ்நாட்டில்
தமிழ்நாட்டில்  பயங்கரவாத எதிர்ப்புப் படை 21 நவம்பர் 2023 அன்று நிறுவ அரசாணை வெளியிடப்பட்டது. 

## பயங்கரவாத எதிர்ப்புப் படையின் குறிக்கோள்கள்
# மாநிலத்தின் எந்தப் பகுதியிலும் தேச விரோத சக்திகள் செயல்படுவதைப் பற்றிய தகவல்களைப் பெறுதல்.
#  இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்பு போன்ற உளவு அமைப்புகளுடன்  தகவல்களை பரிமாறிக்கொள்ளுதல்.
# பிற மாநிலங்களின் பயங்கரவாத எதிர்ப்பு படைகளுடன் ஒருங்கிணைந்து செயல்படுதல்.
# மாஃபியாக்கள், குண்டர்கள் மற்றும் பிற ஒழுங்கமைக்கப்பட்ட குற்றக் குழுவினர்களின் நடவடிக்கைகளைக் கண்காணித்தல் மற்றும் அகற்றுதல்
# போலி ரூபாய் நோட்டுகள் மற்றும் போதைப் பொருள் கடத்தலைக் கண்டறிதல்
## இதனையும் காண்க
* பயங்கரவாத எதிர்ப்புப் படை (தமிழ்நாடு)

## மேற்கோள்கள்

## வெளி இணைப்புகள்
* Maharashtra ATS
*Uttar Pradesh ATS
*கோவை மற்றும் மதுரையில் தீவிரவாத எதிர்ப்புப் படை அலுவலகம் திறப்பு

பகுப்பு:பயங்கரவாத எதிர்ப்புப் படைகள்
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
கத்தார் தேசிய காற்பந்து அணி

**கத்தார் தேசிய காற்பந்து அணி** (*Qatar national football team*; ) கால்பந்து கூட்டமைப்பில் கத்தாரைப் பிரதிநிதித்துவப் படுத்தும் காற்பந்து அணியாகும். இவ்வணி 10 ஆசியக் கோப்பை சுற்றுகளில் பங்கேற்று, 2019 போட்டியில் ஆசியக் கோப்பையை வென்றது. இது தனது நாட்டில் விளையாடும் போட்டிகளை கலீஃபா பன்னாட்டு விளையாட்டரங்கிலும், யாசிம் பின் அமாது விளையாட்டரங்கிலும் நடத்துகிறது. கத்தார் 2022 உலகக்கோப்பை காற்பந்து போட்டிகளைத் தனது நாட்டில் நடத்தத் தேர்ந்தெடுக்கப்பட்டதை அடுத்து அது முதல் தடவையாக உலகக்கோப்பைப் போட்டியில் விளையாடத் தகுதி பெற்றது. உலகக்கோப்பைப் போட்டிகளை நடத்தத் தேர்தெடுக்கப்பட்ட முதலாவது அரபு நாடு இதுவாக்லும்.

## அணியின் சாதனைகள்

 **வாகையாளர்**&nbsp;&nbsp; **இரண்டாவது இடம்**&nbsp;&nbsp; **மூன்றாவது இடம்**&nbsp;&nbsp;

## மேற்கோள்கள்

## வெளி இணைப்புகள்

* Qatar Football Association 
* Qatar – FIFA profile
*Qatar – NFT profile

பகுப்பு:தேசியக் கால்பந்து அணிகள்
பகுப்பு:கத்தாரில் விளையாட்டு
ஜவஹர்லால் நேரு அரசு கல்லூரி

**ஜவஹர்லால் நேரு அரசு கல்லூரி** (*Jawaharlal Nehru Government College*) அல்லது **ஜவஹர்லால் நேரு ராஜ்கிய மகாவித்யாலயா, போர்ட் பிளேயர்** என்பது 1967-ல் நிறுவப்பட்ட கலை அறிவியல் கல்லூரி ஆகும். இக்கல்லூரி இந்தியாவின் அந்தமான் மற்றும் நிக்கோபார் தீவுகளில் உள்ள போர்ட் பிளேயரில் உள்ள பழமையான கல்லூரி ஆகும். இங்கு அறிவியல், கலை மற்றும் வணிகத்தில் இளங்கலை மற்றும் முதுகலை கல்வி போதிக்கப்படுகிறது. இக்கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது.

## வரலாறு
ஜவஹர்லால் நேரு ராஜ்கிய மகாவித்யாலயா போர்ட்பிளேயரில் 1967ஆம் ஆண்டு அரசு கல்லூரியாக நிறுவப்பட்டது. இக்கல்லூரி முதலில் சண்டிகாரில் அமைந்துள்ள பஞ்சாப் பல்கலைக்கழகத்தின் இணைப்பின் கீழ் செயல்பட்டது. அந்தமான் & நிக்கோபார் தீவுகள் புவியியல் ரீதியாகத் தொலைவில் இப்பல்கலைகழக்த்திற்கு வெகு தொலைவில் உள்ளது. எனவே 1987-ல் நிர்வாக வசதிக்காக இக்கல்லூரியின் இணைப்பு பஞ்சாப் பல்கலைக்கழகத்திலிருந்து அருகில் உள்ள, புதுவைப் பாண்டிச்சேரி பல்கலைக்கழகத்திற்கு மாறியது. இது அந்தமான் & நிக்கோபார் தீவுகளின் ஒன்றிய பிரதேசத்தில் முதல் பட்டப்படிப்பு கல்லூரி ஆகும். இந்த பிராந்தியத்தில் உயர் கல்வி வழங்கும் நோக்கத்தினைக் கொண்டு தொடங்கப்பட்டது. 

## துறைகள்

### அறிவியல்
* வேதியியல்
* இயற்பியல்
* கணிதம்
* தாவர அறிவியல்
* விலங்கியல்
* கணினி அறிவியல்
* பொருளாதாரம்
* மனைஅறிவியல்

### வணிகம் மற்றும் கலை
* வர்த்தகம்
* ஆங்கிலம்
* இந்தி
* தமிழ்
* பெங்காலி
* நிலவியல்
* வரலாற்று ஆய்வுகள்
* அரசியல் அறிவியல்
* உடற்கல்வி
* சுற்றுலா மற்றும் பயண மேலாண்மை

## அங்கீகாரம்
இக்கல்லூரி தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.

## மேற்கோள்கள்

## வெளி இணைப்புகள்
* ஜவஹர்லால் நேரு ராஜ்கிய மகாவித்யாலயா

பகுப்பு:போர்ட் பிளேர்
பகுப்பு:அந்தமான் நிக்கோபார் தீவுகளில் கல்வி
தாலி கட்டிய ராசா

**தாலி கட்டிய ராசா** (* Thaali Kattiya Raasa*) 1992 இல் வெளிவந்த இந்தியத் தமிழ்த் திரைப்படமாகும். விஜய கண்ணா இயக்கிய இத்திரைப்படத்தை எம். நடராசன், தஞ்சை டி. பிரகதீஸ்வரன், கே. செல்வம் மற்றும் ஜே.எஃப். ராஜா ஆகியோர் தயாரித்தனர். இத்திரைப்படத்தில் முரளி, கனகா, செந்தாமரை, ஆனந்தராஜ் ஆகியோர் நடித்திருந்தனர்.

## நடிகர்கள்
* பாண்டியனாக முரளி 
* மைதிலியாக கனகா 
* தேநீர் கடை உரிமையாளராக கவுண்டமணி 
* தேநீர் கடை ஊழியராக செந்தில் 
* செந்தாமரை 
* ஆனந்தராஜ் 
* கே.ஆர்.சாவித்திரி
* குயிலி 
* குள்ளமணி 
* சிங்கமுத்து 
* தாட்சாயிணி
* ஷர்மிலி
* சிட்டாடல் மல்லிகா
* விஜயம்மாள்
* மதுரை சரோஜா
* மேரி
* இராதா கிருஷ்ணன் (அறிமுகம்) 
* தனபால்
* எஸ். ஏ. ராஜ்குமார் (சிறப்புத் தோற்றம்)

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். பாடல் வரிகளை வாலி மற்றும் எஸ். ஏ. ராஜ்குமார் எழுதியிருந்தனர்.

## மேற்கோள்கள்

## வெளி இணைப்புகள்
* தாலி கட்டிய ராசா

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
உறையிடும் வளையம்

**உறையிடும் வளையம்** (*Inoculation loop*)(**படலமிடும் வளையம்** **உறையிடும் கம்பி,** அல்லது **நுண் கிறுக்கி)** என்றும் அழைக்கப்படுகிறது) என்பது நுண்ணுயிரியல் வல்லுநர்களால் முக்கியமாக நுண்ணுயிர் வளர்ப்பதற்கு உறை எனப்படும்  சிறிய மாதிரியை எடுத்து வளர் ஊடகத்திற்கு மாற்றுவதற்குப் பயன்படுத்தப்படும் ஒரு எளிய கருவியாகும். 

இக்கருவி ஒரு மெல்லிய கைப்பிடியைக் கொண்டுள்ளது. இதன் ஓர் முனையில் 5 மி.மீ. அகலம் அல்லது சிறியது அளவிலான மெல்லிய கம்பி உள்ளது. இது முதலில் முறுக்கப்பட்ட உலோகக் கம்பியால் ஆனது. இதற்குப் பிளாட்டினம், தங்குதன் அல்லது நிக்ரோம் போன்றவை பயன்படுத்தப்பட்டன. ஆனால் செலவினைக் குறைக்கவும் சுத்தத்தினைப் பேணவும் வார்ப்பட நெகிழி இப்போது பொதுவாகப் பயன்படுத்தப்படுகிறது.

## மேலும் பார்க்கவும்

* செல் பரவல்
* மைக்ரோபிபெட்
* திரிகல்சுகி நிரவி

## மேற்கோள்கள்

பகுப்பு:ஆய்வுக்கூடக் கருவிகள்
பகுப்பு:நுண்ணுயிரியல்
உயிரணு நிரவி

thumb|274x274px| உயிரணு நிரவி
**உயிரணு நிரவி** (*Cell spreader*),  **உயிரணு பரப்பி** அல்லது   **தட்டு பரப்பி** என்பது நுண்ணுயிரியலில் பெட்ரி தட்டு போன்ற  நுண்ணுயிரி வளர் தட்டில் உயிரணுக்கள் மற்றும் பாக்டீரியாக்களைச் சீராகப் பரப்பப் பயன்படும் ஒரு கருவியாகும்.

உயிரணு நிரவி கண்ணாடி, நெகிழி அல்லது உலோகத்தால் செய்யப்பட்டிருக்கலாம். இது ஆங்கில எழுத்தான “எல்” அல்லது “டி” உள்ளிட்ட பல்வேறு வடிவங்களில் உள்ளது.

டிரிகல்ஸ்கி அகப்பை என்பது ஒரு கைப்பிடியுடன் முக்கோண வடிவில் வளைந்த உருளை கம்பி அல்லது கம்பியைக் கொண்ட ஒரு உயிரணு பரப்பி ஆகும். 

## பயன்கள்
வளர் ஊடக தட்டின் மையத்தில் இடப்படும் உயிரணுக்கள் அல்லது பாக்டீரியாவை . ஆராய்ச்சியாளர்கள் உயிரணு பரப்பியினை வைத்து அதிக அழுத்தம் கொடுக்காமல், தட்டில் உள்ள ஊடகத்தின் மீது பரப்பியினைச் சுழற்றி பரப்பலாம்.

### நுண்ணுயிரி நீக்கம்
உயிரணு பரப்பியினைப் பயன்படுத்துவதற்கு முன், கண்ணாடி அல்லது உலோகத்தால் பரப்பியினை ஆல்கஹால் அல்லது எத்தனாலில் வைத்து கிருமி நீக்கம் செய்ய வேண்டும். பின்னர் நுண்ணுயிரிகளை அகற்றுவதற்காக ஒரு பன்சன் சுடரடுப்பு சுடரில் வைத்து ஆல்கஹாலினை எரிக்க வேண்டும். இதன் மூலம் நுண்ணுயிரி ஏதேனும் இருந்தால் நீக்கப்படும்.

### பயன்பாட்டிற்குப் பிறகு
ஒவ்வொரு பயன்பாட்டிற்கும் பிறகு, உயிரணு பரப்பியினை ஆல்கஹால் அல்லது எத்தனாலில் வைக்க வேண்டும். இக்கருவி சுத்தமாக இருக்க வேண்டும். இது போன்ற திரவத்தில் வைப்பதன் மூலம் தேவையற்ற துகள்களால் மாசுபடுவதைத் தடுக்கலாம்.

நெகிழியால் செய்யப்பட்ட உயிரணு பரப்பியினை பொதுவாகப் பயன்பாட்டிற்குப் பின் மறு உபயோகத்திற்குப் பயன்படுத்துவதில்லை.

## மேற்கோள்கள்

## மேலும் பார்க்கவும்
* உறையிடும் வளையம்
* திரிகல்சுகி நிரவி

பகுப்பு:ஆய்வுக்கூடக் கருவிகள்
பகுப்பு:நுண்ணுயிரியல்
கனடா தேசிய காற்பந்து அணி

**கனடா ஆண்கள் தேசிய காற்பந்து அணி** (*Canada men's national soccer team*; ) என்பது பன்னாட்டு கால்பந்து கூட்டமைப்பில் ஆண்களுக்கான போட்டிகளில் 1924 முதல் கனடாவைப் பிரதிநிதித்துவப்படுத்தும் அணி ஆகும். கனடிய காற்பந்துச் சங்கத்தினால் நிர்வகிக்கப்படும் இவ்வணி வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளிலும் விளையாடுகின்றது.

1985 வட, மத்திய அமெரிக்க மற்றும் கரீபியன் கால்பந்துக் கூட்டமைப்பு வாகையாளர் போட்டியை வென்று அதன் மூலம் 1986 பிஃபா உலகக் கோப்பைக்குத் தகுதிபெற்றமை, 2000 வட, மத்திய அமெரிக்கா, கரீபியன் கால்பந்துக் கூட்டமைப்பு தங்கக்கோப்பையை வென்று 2001 பிபா கூட்டமைப்புக்களின் கோப்பைப் போட்டிக்குத் தகுதி பெற்றமை  ஆகியன இவ்வணியின் முக்கிய சாதனைகளாகும். பிராந்திய வல்லரசுகளான மெக்சிகோ, மற்றும் ஐக்கிய அமெரிக்காவைத் தவிர்த்து தங்கக் கோப்பையை வென்ற ஒரே தேசிய அணி கனடா ஆகும். 1904 கோடைகால ஒலிம்பிக்கில் கனடா தங்கப் பதக்கம் வென்றது. 2022 இல் கத்தாரில் தனது இரண்டாவது உலகக் கோப்பையில் பங்கேற்கிறது. அத்துடன் 2026 பீஃபா உலகக்கோப்பை காற்பந்து போட்டிகளை அமெரிக்கா மற்றும் மெக்சிக்கோவுடன் இணைந்து நடத்துகிறது.

## குறிப்புகள்

## மேற்கோள்கள்

## வெளி இணைப்புகள்

* Canadian Soccer Association
* FIFA profile
* Canada Soccer records and results 2022
* RSSSF archive of most capped players and highest goalscorers
* International Results until 1999

பகுப்பு:கனடாவில் விளையாட்டு
பகுப்பு:தேசியக் கால்பந்து அணிகள்
பட்டாம்பூச்சி வலை

[thumb| ரஷ்ய அமெரிக்க நாவலாசிரியர் [விளாதிமிர் நபோக்கோவ்|விளாடிமிர் நபோகோவ் என்பவருக்கு சொந்தமான ஒரு பட்டாம்பூச்சி வலை]]
**பட்டாம்பூச்சி வலை** (*Butterfly net*)(சில நேரங்களில் **வான் பூச்சி வலை** என்று அழைக்கப்படுகிறது) என்பது பூச்சிகளை சேகரிக்கப் பயன்படுத்தப்படும் பல வகையான வலைகளுள் ஒன்றாகும். வலையின் முழுப் அமைப்பும் பொதுவாக மென்மையான பட்டாம்பூச்சி இறக்கைகளின் சேதத்தைக் குறைக்கும் வகையில் இலகுரக கண்ணி மூலம் கட்டமைக்கப்படுகிறது. பூச்சி சேகரிப்பில் பயன்படுத்தப்படும் மற்ற வகை வலைகளில் பீட் வலைகள், நீர் வாழ் உயிரி வலைகள் மற்றும் வீச்சுவலை ஆகியவை அடங்கும். வெவ்வேறு பூச்சிகளைப் பிடிப்பதற்கான வலைகள் வெவ்வேறு கண்ணி அளவுகளைக் கொண்டுள்ளன. நீர் வாழ் உயிரிகளைப் பிடிக்கப்பயன்படும் வலைகள் பொதுவாகப் பெரிய, 'திறந்த' கண்ணிகளைக் கொண்டிருக்கும். சிறிய நீர்வாழ் உயிரினங்களைப் பிடிக்க பொதுவாகப் பூச்சி வலை பயன்படுத்தப்படுகிறது. 

## மேற்கோள்கள்

## வெளி இணைப்புகள்
* பூச்சிகள் மற்றும் பூச்சிகளை சேகரித்தல் மற்றும் பாதுகாத்தல்: கருவிகள் மற்றும் நுட்பங்கள் USDA மிகவும் விரிவான ஆன்லைன் கையேடு

பகுப்பு:பட்டாம்பூச்சிகள்
பகுப்பு:ஆய்வுக்கூடக் கருவிகள்
சுந்தர்பனி

**சுந்தர்பனி** (**Sunderbani**), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு வருவாய் கோட்டத்தில் உள்ள ரஜௌரி மாவட்டத்தில் உள்ள நகராட்சியுடன் கூடிய சிறு நகரம் ஆகும். சுந்தர்பனி நகரம் மாவட்டத் தலைமையிடமான ரஜௌரி நகரத்திற்கு தென்கிழக்கே  70 கிலோ மீட்டர் தொலைவிலும்; சிறிநகருக்கு தென்கிழக்கே 247 கிலோ மீட்டர் தொலைவிலும் உள்ளது. இது கடல்மட்டத்திலிருந்து 633 மீட்டர் (2077 அடி) உயரத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 7 வார்டுகளும், 1,138  வீடுகளும் கொண்ட சுந்தர்பனி நகரத்தின் மக்கள் தொகை 6,930 ஆகும். அதில் ஆண்கள் 4,598 மற்றும் பெண்கள் 2,332  ஆக உள்ளனர். பாலின விகிதம் 1000 ஆண்களுக்கு 507 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி  எழுத்தறிவு 94.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 259 மற்றும் 44 ஆகவுள்ளனர். 

இதன் மக்கள் தொகையில் இந்துக்கள் 90.38%, இசுலாமியர் 3.59%, சீக்கியர்கள் 5.4%, கிறித்தவர்கள் 0.56% மற்றும் பிறர் 0.07% ஆகவுள்ளனர். 
## போக்குவரத்து
சுந்தர்பனி நகரத்திலிருந்து 80 கிலோ மீட்டர் தொலைவில் ஜம்முதாவி சந்திப்பு தொடருந்து நிலையம் உள்ளது. தேசிய நெடுஞ்சாலை எண் 144A  சுந்தர்பனி வழியாகச் செல்கிறது.
## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:இரஜௌரி மாவட்டம்
திரிகல்சுகி நிரவி

பகுப்பு:ஆய்வுக்கூடக் கருவிகள்
பகுப்பு:நுண்ணுயிரியல்
**திரிகல்சுகி நிரவி** (*Drigalski spatula*) என்பது ஒரு உருளை கம்பி அல்லது கம்பியைக் கொண்ட ஒரு வகை உயிரணு பரவப்பி ஆகும். இது பொதுவாக உலோகம் அல்லது கண்ணாடி, கைப்பிடியுடன் முக்கோண வடிவில் வளைந்திருக்கும்.

இந்த கருவிக்கு ஜெர்மன் பாக்டீரிய நிபுணர் வில்கெல்ம் வான் திரிகல்சுகி (1871-1950) நினைவாகப் பெயரிடப்பட்டது.

## மேற்கோள்கள்
பீர்வா

**பீர்வா** (**Beerwah**)வட இந்தியாவில் உள்ள ஜம்மு காஷ்மீர் ஒன்றியப் பகுதியின் பட்காம் மாவட்டத்தின் பீர்வா வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். பீர்வா பட்காம் நகரத்திற்கு வடமேற்கே 14 கிலோ மீட்டர் தொலைவிலும்; சிறிநகர் நகரதிற்கு தென்மேற்கே 32 கிலோ மீட்டர் தொலைவிலும் உள்ளது. பிர் பாஞ்சல் மலைத்தொடரில் உள்ள பைரம் மலையில் 1,598 மீட்டர் உயரத்தில் அமைந்த பீர்வா நகரம் சுக்நாக் ஆற்றின் கரையில் உள்ளது. இந்நகரைச் சுற்றிலும் உள்ள மலைபகுதிகளில் அடர்ந்த காடுகளும், இயற்கை நீர் ஊற்றுகள் அதிகம் உள்ளதால் இதற்கு பீர்வா எனப்பெயராயிற்று. இது மலைவாழிடமான தூத்பத்ரி செல்வதற்கான நுழைவாயிலாக உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகள் கொண்ட பீர்வா
நகரத்தின் மக்கள் தொகை 8,192 ஆகும். அதில் ஆண்கள்   4,430  மற்றும் பெண்கள் 3,762 ஆக உள்ளனர். பாலின விகிதம் 1000 ஆண்களுக்கு 849 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி  எழுத்தறிவு 61.1% ஆகவுள்ளது. இதன் மக்கள் தொகையில் இசுலாமியர் 99.67%,  கிறித்தவர்கள் 0.27% மற்றும் பிறர் 0.06% ஆகவுள்ளனர்.
## மேற்கோள்கள்

## வெளி இணைப்புகள்
*Kashmiruniversity.net 

*
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
போசிசின் பிலோமீலஸ்

**போசிசின் பிலோமீலஸ்** (*Philomelos of Phocis*,     ) என்பவர் மூன்றாம் புனிதப் போரில் போசிசின் தளபதியாக இருந்தவர். இவர் ஓனோமார்கசின் சகோதரரும், தியோடிமசின் மகனும் ஆவார்.

## வாழ்க்கை குறிப்பு
போசிசின் ஆட்சியாளரான பிலோமீலஸ், எசுபார்த்தாவின் உதவியுடன், ஒரு கூலிப்படையை அமைத்து, லோக்ரியர்களை தோற்கடித்தார். பின்னர் இவர் தெல்பியை வென்று உள்ளூர் ஆரக்கிளை முழுமையாக தன் கட்டுப்படில் கொண்டுவந்தார். பின்னர் ஆரக்கிளின் உரிமையாளராக தான் விரும்பியதைச் செய்ய தனக்கு உரிமை உள்ளது என்று ஒப்புக்கொள்ளவேண்டும் என்று ஆரக்கிள்ளின் தலைமை பூசாரியை (பித்தியா) கட்டாயப்படுத்தினார். அதன்பிறகு, இவர் கோயிலின் பொக்கிசங்களையும், அப்பல்லோ கடவுளுக்கு செலுத்தபட்டிருந்த மதிப்புமிக்க காணிக்கை பொருட்கள் அனைத்தையும் எடுத்துக் கொண்டார். பின்னர் அதைக்கொண்டு 10,000 பேர் கொண்ட கூலிப்படைகளைக் கொண்ட கூடுதல் படைகளை உருவாக்கினார். எசுபார்த்தா, ஏதென்சு, கொரிந்து ஆகியவற்றின் ஆதரவுடனும், உதவியுடனும் பிலோமீலஸ் மீண்டும் லோக்ரியர்களையும், தெசலியர்களையும் வென்றார். ஆனால் இவர் கிமு 354 இல் போயோட்டியர்களால் தோற்கடிக்கப்பட்டார். பின்னர்  ஒரு குன்றிலிருந்து குதித்து இறந்தார்.

## குறிப்புகள்

பகுப்பு:பண்டைய கிரேக்க தளபதிகள்
பகுப்பு:கிமு 354 இறப்புகள்